《琼花》
宋代·翁孟寅

春云一片辞天隙，千年万年不收拾。
化作灵花沧海头，犹对春风怨红日。
一从污世尘，几度□□腥。
琼琼抱寸心，乱离常独醒。
我疑太白散余烈，飞入花心白如雪。
西北劲气磨不尽，孤根屡枯还再结。
地只一笑万蕊香，玄鹤不来空断肠。
阴云上天白日暗，何时来看春风狂。

作者简介：翁孟寅，字宾旸（《浩然斋雅谈》卷下），建安（今福建建瓯）人（清康熙《建宁府志》卷三四）。今录诗二首。